CELEX: 62021TN0526
Language: da
Date: 2021-08-27 00:00:00
Title: Sag T-526/21: Sag anlagt den 27. august 2021 — Gutseriev mod Rådet

18.10.2021   
            
            
               DA
            
            
               Den Europæiske Unions Tidende
            
            
               C 422/27
            
         
      Sag anlagt den 27. august 2021 — Gutseriev mod Rådet
      (Sag T-526/21)
      (2021/C 422/36)
      Processprog: engelsk
      
         Parter
      
      
         Sagsøger: Mikail Safarbekovich Gutseriev (Moskva, Rusland) (ved B. Kennelly, QC, barrister J. Pobjoy og advokat D. Anderson)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets gennemførelsesafgørelse (FUSP) 2021/1002 af 21 juni 2021 om gennemførelse af afgørelse 2012/642/FUSP om restriktive foranstaltninger på baggrund af situationen i Hviderusland (EUT 2021, L 219 I, s. 70) og Rådets gennemførelsesforordning (EU) 2021/997 af 21. juni 2021 til gennemførelse af artikel 8a, stk. 1, i forordning (EF) nr. 765/2006 om restriktive foranstaltninger over for Belarus (EUT 2021, L 219 I, s. 3) (herefter samlet »de anfægtede retsakter«) annulleres, i det omfang de finder anvendelse over for sagsøgeren..
               
            
                  —
               
               
                  Det fastslås, at artikel 4, stk. 1, i Rådets afgørelse 2012/642/FUSP af 15. oktober 2012 (som ændret) og artikel 2, stk. 5, i Rådets forordning (EF) nr. 765/2006 af 18. maj 2006 (som ændret) er uanvendelige på grund af ulovlighed, i det omfang de finder anvendelse over for sagsøgeren.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om, at Rådet foretog et åbenbart urigtigt skøn ved at vurdere, at kriteriet for at opføre sagsøgeren på listerne i de anfægtede foranstaltninger er opfyldt.
               
            
                  2.
               
               
                  Andet anbringende om at Rådet har tilsidesat sagsøgerens grundlæggende rettigheder, herunder retten til privatliv, retten til et forsvar, ejendomsretten og friheden til at oprette og drive egen virksomhed.
               
            
                  3.
               
               
                  Tredje anbringende om ulovlighed, såfremt opførelseskriteriet i Rådets afgørelse 2012/642 og artikel 2, stk. 5, i Rådets forordning 765/2006 skal fortolkes således, at det omfatter enhver form for støtte eller enhver form for fordel.